text: De unge har stemt: Her er resultatet
  31 januar 2019 kl. 19.33
  80.000 vælgere gik i stemmeboksen i dag. Alle har de det tilfælles, at de ikke kan stemme til de voksnes folketingsvalg, men til dagens skolevalg havde de alle stemmeret.
  Valgkort og stemmesedler blev torsdag delt ud til 80.000 elever fra ottende til tiende klasse rundt om i hele landet.
  Stemmebokse og valgurner var sat op på skolerne for at skabe autentiske rammer om årets skolevalg.
  Stemmerne er nu blevet talt op, og i TV SYDs sendeområde er de mest populære partier Venstre og Socialdemokratiet. Faktisk har begge partier fået flest stemmer i hver deres seks kommuner.
  Når alle stemmer gøres op, er det dog blå blok, der løber med sejren i vores sendeområde. Det er nemlig kun i en enkelt kommune - nemlig Fredericia - hvor rød blok har flertal.
  Du kan se fordelingen af stemmer for de enkelte kommuner her.
  Hvilket parti fik flest stemmer i din kommune?
  Varde: Dansk Folkeparti Esbjerg: Socialdemokratiet Fanø: Det Konservative Folkeparti Tønder: Venstre Aabenraa: Venstre Sønderborg: Venstre Haderslev: Socialdemokratiet Kolding: Socialdemokratiet Vejle: Venstre Fredericia: Socialdemokratiet Billund: Socialdemokratiet Hedensted: Venstre Horsens: Socialdemokratiet Vejen: Venstre Kilde: skolevalg.dk
  
  